Komisijos ataskaita Tarybai dėl Kanados vėl taikomo vizų režimo Čekijos Respublikos piliečiams pagal Tarybos reglamento (EB) Nr. 539/2001, nustatančio trečiųjų šalių, kurių piliečiai, kirsdami išorines sienas, privalo turėti vizas, ir trečiųjų šalių, kurių piliečiams toks reikalavimas netaikomas, sąrašus, 1 straipsnio 4 dalies c puntą su pakeitimais, padarytais Reglamentu (EB) Nr. 851/2005 dėl abipusiškumo mechanizmo /* KOM/2009/0562 galutinis */





[pic] | EUROPOS BENDRIJŲ KOMISIJA | Briuselis, 2009.10.19 KOM(2009)562 galutinis KOMISIJOS ATASKAITA TARYBAI dėl Kanados vėl taikomo vizų režimo Čekijos Respublikos piliečiams pagal Tarybos reglamento (EB) Nr. 539/2001, nustatančio trečiųjų šalių, kurių piliečiai, kirsdami išorines sienas, privalo turėti vizas, ir trečiųjų šalių, kurių piliečiams toks reikalavimas netaikomas, sąrašus, 1 straipsnio 4 dalies c puntą su pakeitimais, padarytais Reglamentu (EB) Nr. 851/2005 dėl abipusiškumo mechanizmo TURINYS 1. Įžanga 3 2. Vizų režimo atnaujinimas 2009 m. liepos 14 d. 3 3. Žingsniai, kurių buvo imtasi po vizų režimo atnaujinimo 2009 m. liepos 14 d. 4 3.1. Kanados pozicija 4 3.1.1. Prašymai suteikti prieglobstį 4 3.1.2. Prašymo išduoti vizą procedūra 6 3.1.3. Imigracijos taisyklių pažeidimas 6 3.2. Čekijos Respublikos pozicija 6 3.2.1. Prašymai suteikti prieglobstį 6 3.2.2. Prašymo išduoti vizą procedūra 7 3.3. Kanados ir Čekijos Respublikos ekspertų darbo grupė 7 4. Įvertinimas 8 5. Išvada 8 ĮžANGA 2009 m. liepos 14 d. remdamasi Tarybos reglamento (EB) Nr. 539/2001 1 straipsnio 4 dalies a punktu, kuris buvo pakeistas Tarybos reglamentu (EB) Nr. 851/2005, Čekijos Respublika pranešė Komisijai ir Tarybai, kad nuo 2009 m. liepos 14 d. Kanada vienašališkai taiko vizų režimą Čekijos Respublikos piliečiams. Šis pranešimas paskelbtas Europos Sąjungos oficialiajame leidinyje 2009 m. rugpjūčio 6 d.[1], o tai reiškia, kad pagal Tarybos reglamento (EB) Nr. 539/2001 1 straipsnio 4 dalies c punktą, pakeistą Tarybos reglamentu (EB) Nr. 851/2005, Komisija per 90 dienų nuo pranešimo paskelbimo, taigi, iki 2009 m. lapkričio 6 d., apie tai praneša Tarybai. Šiame pranešime apžvelgiami žingsniai, kurių Komisija ėmėsi gavusį pranešimą. VIZų REžIMO ATNAUJINIMAS 2009 M. LIEPOS 14 D. Kaip minėta ketvirtojoje ataskaitoje dėl vizų abipusiškumo[2] 2007 m. spalio 31 d. Kanada panaikino vizų režimą Čekijos Respublikos piliečiams. 2009 m. liepos 13 d. Kanados valdžios institucijos keliais būdais, įskaitant oficialią diplomatinę notą, pranešė Čekijos valdžios institucijoms, kad nuo kitos dienos vizų režimas Čekijos piliečiams bus vėl taikomas. 2009 m. liepos 13 d. Kanados pilietybės ir imigracijos tarnybos pranešime spaudai rašoma: Šiandien Pilietybės, imigracijos ir daugiakultūriškumo ministras Jasonas Kenney pranešė, kad nuo 2009 m. liepos 14 d. 0 val. 1 min. rytų juostos vasaros laiku Čekijos piliečiams, vykstantiems į Kanadą, bus taikomas vizų režimas. Pirmas 48 valandas Čekijos piliečiai leidimo įvažiuoti gali prašyti atvykę į Kanadą. Nuo 2009 m. liepos 15 d. 23 val. 59 min. rytų juostos vasaros laiku įsigalios vizų režimas. Nuo 2007 m. spalio mėn., kai Čekijos Respublikai buvo panaikintas vizų režimas, gauta beveik 3 000 Čekijos piliečių prašymų, palyginti su mažiau nei penkiais prašymais 2006 m. Šiuo metu Čekijos Respublika yra antroji šalis pagal pateikiamų prašymų suteikti pabėgėlio statusą skaičių. Dėl sąlyginai didesnio patvirtintų prašymų, gaunamų iš Čekijos Respublikos, suteikti pabėgėlio statusą skaičiaus nepastebima nerimą keliančio fakto, kad daugiau nei pusės šių prašymų yra atsisakoma arba jie atsiimami Imigracijos ir pabėgėlių tarybai dar nepriėmus galutinio sprendimo, o tai rodo, kad daug pabėgėlio statuso prašančiųjų gali būti netikri pabėgėliai[3]. … Kanada nuolat peržiūri savo vizų politiką kitų šalių atžvilgiu. Šalys žino, kad joms nepatenkinus bevizio režimo sąlygų, gali būti įvedamos vizos. Toks pasikeitimas reiškia, kad Čekijos Respublikos piliečiai, norintys vykti į Kanadą, pirmiausia turės kreiptis su prašymu išduoti laikinojo gyventojo vizą ir atitikti reikalavimus jai gauti. Besikreipiantis asmuo turi įrodyti vizas išduodančiam pareigūnui, kad jo apsilankymas Kanadoje laikinas, kad jis Kanadoje nepasiliks ilgiau nei patvirtintą laiką, kad turi pakankamai pinigų padengti savo buvimo Kanadoje išlaidas, yra geros sveikatos, nėra teistas ir nekelia pavojaus Kanados gyventojų saugumui. Šie reikalavimai taikomi visiems, kurie nori apsilankyti Kanadoje. Asmenys, besikreipiantys iš Čekijos Respublikos, savo prašymus pateikia Kanados vizų tarnybai Vienoje, Austrijoje, kuri šiuo metu aptarnauja kelių kitų Europos šalių piliečius. Tą pačią dieną Kanada taip pat įvedė vizų režimą Meksikos piliečiams. Ir šiuo atveju pagrindinė priežastis buvo didelis prašymų suteikti pabėgėlio statusą skaičius iš Meksikos, kuri tapo pirmąja kilmės šalimi Kanadoje pagal pateiktų prašymų suteikti pabėgėlio statusą skaičių. Kelis kartus Kanados ir Čekijos Respublikos valdžios institucijų atstovai susitikimuose, surengtuose panaikinus vizų režimą nuo 2007 m. lapkričio 1 d., ir ypač rengiantis vėl pradėti taikyti vizų režimą 2009 m. liepos 14 d., aptarė klausimą dėl didėjančio skaičiaus asmenų iš Čekijos, pateikusių prašymus suteikti pabėgėlio statusą Kanadoje (daugelis jų yra romų kilmės asmenys). ŽINGSNIAI, KURIų BUVO IMTASI PO VIZų REžIMO ATNAUJINIMO 2009 M. LIEPOS 14 D. 2009 m. liepos 20 d. Čekijos Respublika pranešė Komisijai ir Tarybai, kad, remdamasi Tarybos reglamento (EB) Nr. 539/2001 4 straipsnio 1 dalies a punktu, nuo 2009 m. liepos 16 d. Čekijos Respublika įvedė vizų režimą asmenims, turintiems Kanados diplomatinius ir tarnybinius pasus. Klausimas dėl Kanados vizų režimo atnaujinimo Čekijos piliečiams Taryboje buvo aptartas keletą kartų: 2009 m. liepos 27 d. ir 2009 m. rugsėjo 14 d. Bendrųjų reikalų ir išorės santykių taryboje, 2009 m. rugsėjo 21 d. Teisingumo ir vidaus reikalų taryboje ir 2009 m. liepos 23 d. Nuolatinių atstovų komitete. Šiuose susitikimuose valstybės narės išreiškė susirūpinimą dėl situacijos ir nurodė, kad klausimą Komisija turėtų spręsti greitai ir jo nereikėtų eskaluoti. Pradėjus vėl taikyti vizų režimą, Komisija šiuo klausimu reguliariai tarėsi ir su Čekijos, ir su Kanados valdžios institucijomis, pavyzdžiui, 2009 m. liepos 14 d. ir liepos 30 d. ekspertų susitikime su Čekijos valdžios institucijomis ir 2009 m. liepos 24 d. trišaliame Teisingumo, laisvės ir saugumo generalinio direktorato generalinio direktoriaus, Kanados ambasadoriaus R. Hornbio ir Čekijos nuolatinės atstovės M. Vicenovos susitikime. Be to, Komisijos atstovai lydėjo Čekijos delegaciją, kuri 2009 m. rugsėjo 10 d. vyko tartis su Kanados valdžios institucijomis. Klausimas taip pat buvo aptartas 2009 m. spalio 1 d. Otavoje vykusiame Europos Sąjungos ir Kanados ministrų trejeto susitikime. Kanados pozicija Prašymai suteikti prieglobstį Kanada paaiškino, kad sprendimą priimti nebuvo lengva. Kanados prieglobsčio sistema buvo perpildyta prašymų suteikti pabėgėlio statusą. Vizų režimo taikymas padėjo spręsti 2008 m. ir 2009 m. neproporcingai didelį prieglobsčio prašančiųjų antplūdį iš Čekijos Respublikos. Kanada nuo pat pradžių, ir netgi prieš vizų režimo panaikinimą 2007 m. lapkričio 1 d. Čekijos Respublikai nurodė, kad esant Čekijos prieglobsčio prašančiųjų antplūdžiui, vizų režimas gali būti atnaujintas[4]. Nepaisant to, Kanada pareiškė, kad vėl taikomas vizų režimas neatspindi elgesio su mažumomis Europos Sąjungoje arba konkrečiai Čekijos Respublikoje. Kanadoje sprendimą dėl pabėgėlio statuso priima Imigracijos ir pabėgėlių taryba (angl. Immigration and Refugee Board , toliau – IRB) – administracinis vyriausybei nepriklausantis tribunolas[5] – kiekvieną atvejį nagrinėdama atskirai. Kanada paaiškino, kad Čekijos Respublikai taikomas vizų režimas yra platesnio sisteminio metodo siekiant reformuoti Kanados prieglobsčio sistemą dalis. Kanados prieglobsčio sistema perkrauta dėl kiekvienais metais daugėjančių prašymų, daug kurių yra nepagrįsti, atsiimami arba jų atsisakoma. Kanada nurodė, kad panaikinus vizų režimą, nuo 2007 m. lapkričio 1 d. iš Čekijos Respublikos ji gavo beveik 3 000 prašymų suteikti prieglobstį. Iš 2008 m. Kanados IRB įformintų 196 atvejų 84 prašymai (t. y. 43 %) buvo patvirtinti. 2009 m. sausio–vasario mėn. laikotarpiu IRB įformino 391 atvejus iš kurių 86 atvejai (t. y. 22 %) buvo patvirtinti. Pradėjus taikyti vizų režimą, Kanada gavo labai nedaug Čekijos piliečių prašymų suteikti prieglobstį, t. y. sugrįžta prie prieglobsčio prašymo tendencijų prieš taikant bevizį režimą. IRB iš įvairių šaltinių surenka informaciją apie socialines, politines, ekonomines ir žmogaus teisių sąlygas visame pasaulyje ir ja grindžia savo sprendimus. Šiuo atžvilgiu 2009 m. kovo 21–31 d. IRB surengė tiriamąją misiją Čekijos Respublikoje[6]. Po šios misijos IRB paskelbė du pranešimus: 2009 m. birželio mėn. „Tiriamosios misijos ataskaita dėl valstybės apsaugos“[7] ir 2009 m. liepos mėn. „Tiriamosios misijos ataskaita dėl romų padėties ir elgesio su jais bei perkėlimo galimybės šalies viduje“[8]. Kanada paaiškino, kad pagal Kanados įstatymus sąvoka „saugi kilmės šalis“ (angl. safe country of origin ), kaip siūlo Čekijos Respublika, teisiškai nėra galima[9]. Kanada pripažino, kad jos prieglobsčio sistemą reikia reformuoti, siekiant sumažinti vilkinimą ir piktnaudžiavimą, ir kad sistemą reikia supaprastinti, siekiant greičiau suteikti apsaugą tikroms persekiojimų aukoms tuo pat metu greičiau pašalinant paraiškas su nepagrįstais prašymais. Prašymo išduoti vizą procedūra Kanada paaiškino, kad konsulatas Prahoje buvo uždarytas 2007 m. lapkričio 1 d. panaikinus vizų režimą. Konsulato vėl atidaryti kol kas neplanuojama. Laikantis bendros pozicijos Kanados konsulatai aptarnauja didesnes teritorijas ir Kanada neturi konsulatų visose šalyse. Kanada pažymėjo, kad Čekijos piliečiams nebūtina vykti į Vieną, norint pateikti prašymą išduoti vizą – galima naudotis kelionių agentūromis penkiuose miestuose (Brno, Liberece, Prahoje, Pršerove ir Velke Meziržyčiuose), išsiųsti prašymo formą paštu į Kanados ambasadą Vienoje arba pasinaudoti vidinio pašto dėžute Kanados ambasadoje Prahoje. Labiausiai naudojama sistema – prašymai teikiami per kelionių agentūras. Skubiais atvejais prašymą išduoti vizą pateikiantys asmenys turi vykti į Vieną, kur prašymai Vienos konsulate gali būti apsvarstyti per vieną dieną. Be to, kelionė dar labiau palengvinama išduodant daugkartinio įvažiavimo vizas. Beje, patvirtinama 99 procentai paraiškų. Todėl didžiajai daliai prašymus pateikusių asmenų iš Čekijos nereikia dalyvauti apklausoje vizai gauti. Tiems, kuriems reikia dalyvauti apklausoje, ji dažniausiai atliekama telefonu, nebent yra išskirtinių aplinkybių. Imigracijos taisyklių pažeidimas Imigracijos pažeidimų procentinė dalis padidėjo nuo vieno procento iš visų Čekijos keliautojų į Kanadą 2006 m., kai dar galiojo vizų režimas, iki 6,7 % 2008 m. 2009 m. sausio–gegužės mėn. laikotarpiu ši procentinė dalis padidėjo iki 30,1 %. Imigracijos pažeidimai – tai visi dokumentais paremti nusižengimai, kai nebuvo laikomasi Kanados imigracijos įstatymų, nepageidautini asmenys Kanados atvykimo uostuose ir asmenys, sulaikyti pakeliui į Kanadą. Kadangi šiuos imigracijos pažeidimus sudaro tik dokumentais paremti nusižengimai, ataskaitoje pateiktas imigracijos pažeidimų skaičius gali būti mažesnis nei iš tikrųjų. Čekijos Respublikos pozicija Čekijos Respublika tikisi, kad Kanada panaikins dabartinį reikalavimą turėti vizą, taikomą Čekijos piliečiams, vykstantiems į Kanadą po kelių mėnesių, o ne metų. Prašymai suteikti prieglobstį Čekijos Respublika tarėsi su Kanada dėl pastaraisiais mėnesiais didėjančio skaičiaus Kanadoje prieglobsčio prašančiųjų iš Čekijos ir išreiškė norą konstruktyviai aptarti visus žingsnius, kurie padėtų problemą išspręsti. Šiuo klausimu Čekijos Respublika pasiūlė du galimus sprendimus: abipusis šalių pripažinimas, kad jos yra saugios kilmės šalys; taip pat Kanada turėtų pakeisti savo prieglobsčio teisės aktus, siekiant sumažinti jos patrauklumą ekonominių veiksnių motyvuojamiems migrantams vykti į Kanadą. Be to, Čekijos Respublika paaiškino, kad dėl to, kad Kanados valdžios institucijos suteikė prieglobstį Čekijos piliečiams (ką Čekijos Respublika mano esant jau savaime absurdiška), padidintos paskatos Čekijos piliečiams labiau piktnaudžiauti Kanados prieglobsčio sistema. Čekijos Respublika nesutinka, kad Kanados vėl taikomas vizų režimas yra platesnio sisteminio metodo, siekiant reformuoti Kanados prieglobsčio sistemą, dalis, kadangi tokiais veiksmais perkrautos sistemos problema nesprendžiama iš esmės, bet pertvarkoma tik iš išorės. Mažumų ir žmogaus teisių situacija Čekijos Respublikoje nėra priežastis, kodėl Kanadoje padaugėjo prašymų suteikti pabėgėlio statusą iš Čekijos; priežastis yra dosni ir negriežta Kanados prieglobsčio sistema, teikianti geresnes materialines sąlygas ir pajamas, įskaitant socialines lengvatas, skiriamas pabėgėlio statuso prašytojams. Be išvardytųjų priežasčių, dvi kitos dažniausiai nurodomos romų emigracijos priežastys yra nedarbas ir nesaugumo jausmas (dėl dešiniųjų ekstremistų iškilimo); pastarąją priežastį Čekijos valdžios institucijos sprendžia paskutiniu metu imdamosi veiksmų. Reikia pažymėti, kad Kanada yra pagrindinė Čekijos romų migrantų tikslo šalis, kadangi praėjusio amžiaus paskutiniame dešimtmetyje jau įvyko sėkminga pirmoji emigracijos banga, daugelis nori prisijungti prie savo šeimų Kanadoje. Kalbant apie mažumas ir konkrečiai romus, Čekijos Respublika pakartojo, kad romų situacija Čekijos Respublikoje labai nesiskiria nuo jų situacijos kitose ES valstybėse narėse, kuriose romų gyventojų skaičius yra didesnis[10], ir pateikė dokumentus dėl mažumų, ypač romų, situacijos Čekijos Respublikoje ir dėl tolesnio, pastaruoju metu vykstančio įstatymų ir politikos stiprinimo, siekiant mažumų, ypač romų, integracijos. Prašymo išduoti vizą procedūra Čekijos Respublika nuolat kartojo savo prašymą vėl atidaryti Kanados konsulatą Prahoje, kol Kanada vėl nepradėjo taikyti bevizio režimo. Čekijos Respublika mano, kad situacija, kai Čekijos piliečiai turi vykti į Vieną pateikti prašymą vizai gauti, yra nepriimtina, todėl mano, kad vizų tarnybos Prahoje atidarymas yra mažiausias būtinas žingsnis į priekį. Kanados ir Čekijos Respublikos ekspertų darbo grupė Čekijos Respublikai ir Kanadai įsipareigojus bendradarbiauti sprendžiant problemas, iškilusias Kanadai vėl pradėjus taikyti vizų režimą Čekijos piliečiams, buvo sudaryta Kanados ir Čekijos Respublikos ekspertų darbo grupė. Tęsdamos 2009 m. rugpjūčio 20 d. ir 27 d. telefonu surengtose konferencijose pradėtą darbą, 2009 m. rugsėjo 10 d. Čekijos delegacija susitiko su Kanados valdžios institucijų atstovais Otavoje aptarti šio klausimo ir numatyti ateities žingsnius. Posėdyje dalyvavo Komisijos atstovai. Be vėl taikomo vizų režimo klausimo ir vizų išdavimo proceso Čekijos piliečiams Kanada paaiškino savo migracijos ir prašymų suteikti pabėgėlio statusą procesą bei pateikė informacijos apie daugiakultūriškumą. Čekijos Respublika pristatė su mažumų apsauga susijusius teisės aktus ir politiką Čekijos Respublikoje. Sutarta rengti periodinius grupės susitikimus. ĮVERTINIMAS Tai pirmas kartas, kai trečioji šalis atnaujino vizų režimą valstybės narės piliečiams. Ši labai nemaloni situacija turėtų baigtis kuo greičiau. Kanada žino, kad Europos Sąjungos bendra vizų politika paremta abipusiškumo principu. Ypač netenkina tai, kad Čekijos piliečiai negali gauti vizų Kanados ambasadoje Prahoje. Komisija sutinka, kad Kanada Čekijos piliečiams suteikia keletą priemonių, kuriomis padedama vizą gauti Čekijos Respublikoje (žr. 3.1.2 punktą), tačiau ragina Kanadą grįžti prie anksčiau buvusios padėties, susijusios su vizų išdavimo procesu Čekijos piliečiams, iš naujo įsteigiant vizas išduodančias tarnybas Čekijos Respublikoje. Komisija palankiai vertina, kad visos šalys nori pradėti dialogą ir ragina Kanadą ir Čekijos Respubliką per Kanados ir Čekijos Respublikos ekspertų darbo grupės susitikimus toliau tartis, siekiant išspręsti visus klausimus, susijusius su vizų režimo atnaujinimu, pavyzdžiui, Kanada gali paaiškinti savo prieglobsčio sistemą ir kokius imigracijos pažeidimus daro Čekijos keliautojai, o Čekijos Respublika – savo programų ir politikos, susijusios su mažumomis, ypač su romų bendruomenėmis, įgyvendinimą. Komisija ragina Kanadą aiškiai nustatyti priemones, kurių ji ketina imtis netolimoje ateityje, kad panaikintų vizų režimą Čekijos piliečiams. Komisija pažymi, kad Čekijos Respublika nusprendė įvesti vizų režimą asmenims, turintiems Kanados diplomatinius ir tarnybinius pasus. Jeigu ankstesniame punkte minimos priemonės nebus tinkamai įgyvendintos, Komisija iki 2009 m. pabaigos rekomenduos įvesti arba atnaujinti vizų režimą tam tikrų kategorijų Kanados piliečiams (turintiems diplomatinius ir tarnybinius pasus). IšVADA Deja, tenka apgailestauti, kad Kanada yra pirmoji šalis, kuri nesilaikė vizų abipusiškumo principo ir vėl ėmė taikyti vizų režimą Čekijos Respublikai, nuo tada, kai įvestas naujas vizų abipusiškumo mechanizmas. Ši labai nemaloni situacija turėtų būti baigta kuo greičiau. Nors Kanada Čekijos piliečiams suteikia keletą vizą gauti Čekijos Respublikoje palengvinančių priemonių, laukiant, kol bus grąžintas bevizis režimas Čekijos piliečiams, Komisija ragina Kanadą grįžti prie anksčiau buvusios padėties, susijusios su vizų išdavimo procesu Čekijos piliečiams, iš naujo įsteigiant vizas išduodančias tarnybas Čekijos Respublikoje. Komisija ragina Kanadą ir Čekijos Respubliką per Kanados ir Čekijos Respublikos ekspertų darbo grupės susitikimus toliau tartis, siekiant išspręsti visus klausimus, susijusius su vizų režimo atnaujinimu ir kartoja, kad yra pasirengusi padėti ir dalyvauti šiose diskusijose. Komisija ragina Kanadą aiškiai nustatyti priemones, kurių ji ketina imtis netolimoje ateityje panaikinti vizų režimą Čekijos piliečiams. Be to, Komisija rekomenduos įvesti arba atnaujinti vizų režimą tam tikrų kategorijų Kanados piliečiams, jeigu Kanada nesiims veiksmingų priemonių padėti Čekijos piliečiams, norintiems apsilankyti Kanadoje, susitvarkyti administracinius reikalus ir nustatyti būdą jiems grąžinti bevizį keliavimą. [1] OL C 184, 2009 8 6, p. 2. [2] COM (2008) 486 galutinis/2, p. 6. [3] Pirmojoje ataskaitoje dėl vizų abipusiškumo (COM (2006) 3 galutinis, p. 14, 13 išnaša), Komisija priminė, kad ...Kanada ... panaikino vizų reikalavimą ... 1996 m. – Čekijai. Tačiau jis Čekijai vėl buvo įvestas 1997 m. ... po prašančiųjų prieglobsčio antplūdžio ... Kanados valdžios institucijos pabrėžė, kad prieš atšaukiant vizų režimą dar kartą, yra būtina nuodugniai išanalizuoti padėtį, kad būtų išvengta panašios situacijos pasikartojimo. [4] 2007 m. spalio 19 d. ketindama panaikinti vizų režimą Čekijos piliečiams Kanados ambasada Čekijos Respublikoje Čekijos Respublikos užsienio reikalų ministerijai išsiuntė diplomatinę notą, kurioje Kanada pažymėjo, kad ji tikisi, jog panaikinus vizų režimą jo atnaujinti nereikės. Todėl Kanada paprašė užtikrinti, kad migracijos vientisumo klausimais ir teisėsaugos srityje vyktų glaudesnis bendradarbiavimas, siekiant išvengti, kad kai kurie veiksniai, pavyzdžiui, prieglobsčio prašančiųjų antplūdis arba pagausėjęs suklastotų arba pakeistų Čekijos pasų kiekis, paskatintų atnaujinti vizų režimą. [5] IRB yra administracinis tribunolas, nepriklausantis nei Kanados pilietybės ir imigracijos tarnybai (angl. Citizenship and Immigration Canada ), nei Kanados sienos paslaugų agentūrai (angl. Canada Border Service Agency ), nei Pilietybės, imigracijos ir daugiakultūriškumo ministrui. [6] IRB misijos tikslas buvo surinkti trūkstamos informacijos, susijusios su Čekijos romų situacija ir elgesiu su jais bei sužinoti, kokios yra galimybės jiems gauti valstybės apsaugą ir būti perkeltais šalies viduje. [7] „Tiriamosios misijos ataskaita dėl valstybės apsaugos“ (angl. Fact-finding Mission Report on State Protection ), 2009 m. birželis (http://www2.irb-cisr.gc.ca/en/research/publications/index_e.htm?docid=388&cid=64). [8] „Tiriamosios misijos ataskaita dėl romų padėties ir elgesio su jais bei perkėlimo galimybės šalies viduje“ (angl. Fact-finding Mission Report on the Situation and Treatment of Roma and Potential for Internal Relocation ) (http://www2.irb-cisr.gc.ca/en/research/publications/index_e.htm?docid=386&cid=64). [9] Kanada turi Saugios trečiosios šalies susitarimą (angl. Safe Third Country Agreement ) su JAV. Susitarimas pasirašytas 2002 m. gruodžio 5 d., ir pradėtas taikyti 2004 m. gruodžio 29 d. Pagal Susitarimą pabėgėlio statuso prašantieji asmenys, atvykstantys į Šiaurės Ameriką, privalo pateikti savo prašymą pirmojoje saugioje šalyje, kurią pasiekia – Kanadoje arba JAV. Tačiau, saugios trečiosios šalies sąvoka turėtų būti atskirta nuo saugios kilmės šalies; saugi kilmės šalis reiškia, kad iš esmės asmeniui iš tokios saugios kilmės šalies prieglobstis suteiktas nebūtų. Tačiau tai nereiškia, kad negali būti nagrinėjami atskiri prašymai ir ja negali būti remiamasi kaip pagrindu neįleisti į šalį. [10] „Europos Sąjungos mažumų ir diskriminacijos tyrimas. Ataskaita apie duomenis“, Europos Sąjungos pagrindinių teisių agentūra, 2009 m. balandžio mėn. (angl. European Union Minorities and Discrimination Survey, Data in focus report ) (http://fra.europa.eu/fraWebsite/attachments/EU-MIDIS_ROMA_EN.pdf)